text: 35-ára gamla argentinska stjørnan kunngjørdi í gjárkvøldið, at framtíð hansara liggur í USA - í felagnum hjá David Beckham.
text: #000001
text: Lionel Messi gjørdist í fjør endliga heimsmeistari eftir frálíkt avrik í Katar. Argentinski gandakallurin vann eisini FIFA heiðurin sum heimsins besti spælari (Mynd: EPA)
text: #000002
text: Hann hevur spælt alla hesa øldina í evropeiskum fótbólti. Fyrst í ungdómsdeildini hjá Barcelona, síðani í vaksnamannadeildini, har lágvaksni maðurin bergtók øll, og síðstu tvey árini í PSG.Tað gjørdist ikki talan um nakað stórt ævintýr hjá Lionel Messi í Fraklandi, og nú sáttmáli hansara við PSG gongur út er greitt, at hann ikki vendir aftur til Barcelona. Orsøkin er tann sama, sum hon var, tá hann fór úr FC Barcelona: Katalanska felagið hevði ikki ráð til hann, og og nógv óvissa varð knýtt at hesum.Messi fer heldur ikki til Al Hilal í Saudiarabia, sum bjóðaði 35-ára argentinanum ein søguligan stóran sáttmála. Um tað hevði verið ein spurningur um pening, so hevði eg kanska farið har, var ein av útsagnunum hjá Messi í gjárkvøldið. Ein onnur var, at tað ikki hevði verið rættvíst mótvegis Barcelona ella núverandi spælarum í felagnum, um hann vendi aftur: Neyðugt hevði verið hjá Barca at selja fyri nógvan pening og lækka lønir, um tað skuldi eydnast.Ístaðin fyri tað og ístaðin fyri at kappast við Cristiano Ronaldo og Karim Benzema í Miðeystri, fer heimsmeistarin - og ein av heimasins allarbestu spælarum - til USA. Spælarin kunngjørdi í gjárkvøldið, at næsta felag hansara verður Inter Miami, sum spælir í MLS. Alt er ikki 100 prosent uppá pláss varð staðfest, men tað er hetta, ið Lionel Messi hevur valt. Harvið skal hann spæla fyri felagið, sum David Beckham eigur stóran part í.
text: #000003
text: U21-landsliðið so at siga óbroytt
text: #000007
text: 13 nýggir venjarar fingið prógv
text: #000008